Аренца кхуьучу нохчийн зудберашна къоман кхачанаш кечбар а, и кхачанаш хьешашна хIитторан гIиллакхаш а Iамош вовшахкхеттера Венехь нохчийн зударий а, мехкарий а. Австрерчу нохчийн нанойн цхьаьнакхетаралла цIе йолчу юкъаралло вовшахтоьхначу суьйрене гулйеллера, гергарчу хьесапехь, 50 итт нана шайн доьзалерчу пхийттара девллачу зудберашца. Цхьаццаберш кегийчу берашца а баьхкинера.